Dante's Peak (filmo)

Dante's Peak (Pintmonto de Dante), estas usona filmo de Roger Donaldson, aperinta en 1997.

 Temo 
Kvar jarojn post la morto de sia kunulino dum vulkana elŝpruco en Kolumbio, vulkanologo Harry Dalton estas dungita de usona servo de geologia vaĉo (USGS), ie en la nord-okcidento de Usono.

Iun tagon, post signoj de seisma aktiveco estis enregistritaj en Pintmonto de Dante, vulkano de Pelée-a tipo de la Ĉeno de Kaskadoj, en la ŝtato de Washington, la servo sendas lin por "rutina" vaĉ-misio, la vulkano estante konsiderata kiel estingita depost jarcentoj.

Doktoro Dalton alvenas en Dante's Peak, urbeto situanta ĉe la piedo de la vulkano, dum festo, en kiu Rachel Wando, urbestrino de la urbo, ricevas premion por "dua plej agrabla urbo de Usono", dum investantoj pretas lanĉi konstruajn programojn en la urbeto.

La alveno de vulkanologo kompreneble ne plaĉas al la urbestraro, kiu timas ke investantoj malkvietiĝos pri signoj de vulkana aktiveco. Post la malkovro de du gejunuloj brogitaj kaj asfiksiitaj dum banado en varma fonto proksime al la vulkano, La servo de geologia vaĉo tamen devas sendi tutan teamon por plenumi pli grandan vaĉon kaj fari serion da kompletaj mezuroj.

La akumulo de signoj montrantaj tujan vekiĝon de la vulkano kondukas la aŭtoritatojn plani, vole-nevole, kvietan evakuon de la urbeto. Tamen la starto de elŝpruco kaj la minaco de piroklasta elfluo rezultigas kolektivan sinsavan panikon...

 Teĥnikaĵoj 
 Titolo: Dante's Peak
 Reĝisoro: Roger Donaldson
 Scenaro: Leslie Bohem
 Produktaj firmaoj: Pacific Western kaj Universal Pictures
 Produktoroj: Gale Anne Hurd kaj Joseph M. Singer
 Kunproduktoroj: Marliese Schneider
 Ekzekutiva produktoro: Ilona Herzberg
 Asocia produktoro: Geoff Murphy
 Asocia kunproduktoro: Staci A. Hunter
 Originala muziko: John Frizzel, laŭ temo de James Newton Howard
 Foto-direktoro: Andrzej Bartkowiak
 Muntado: Conrad Buff, Tina Hirsch kaj Howard E. Smith
 Dekoroj: J. Dennis Washington
 Kostumoj: Isis Mussenden
 Devenlando: Usono
 Daŭro: 112 minutoj
 Ĝenro: Katastrofa filmo
 Aperdato:  (Usono)

 Rolularo 
 Pierce Brosnan: Doktoro Harry Dalton
 Linda Hamilton: Rachel Wando, urbestrino de Dante's Peak
 Jamie Renée Smith: Lauren Wando, filino de Rachel
 Jeremy Foley: Graham Wando, filo de Rachel
 Elizabeth Hoffman: Ruth, bopatrino de Rachel
 Charles Hallahan: Doktoro Paul Dreyfus, responsulo de la teamo de USGS
 Grant Heslov: Greg, teĥnikisto de USGS
 Kirk Trutner: Terry, teĥnikisto de USGS
 Arabella Field: Nancy, teĥnikistino de USGS
 Tzi Ma: Stan, teĥnikisto de USGS

 Vidu ankaŭ 
 Vulkano

 Eksteraj ligiloj 

 Dante's Peak en IMDB
 Dante's Peak en IMDB

Kategorio:Usonaj filmoj
Kategorio:Filmoj aperintaj en 1997